b'\n_START_ARTICLE_\nDvorana Lu\xc5\xbeniki\n_START_PARAGRAPH_\nDvorana Lu\xc5\xbeniki (rusko \xd0\x94\xd0\xb2\xd0\xbe\xd1\x80\xd0\xb5\xd1\x86 \xd1\x81\xd0\xbf\xd0\xbe\xd1\x80\xd1\x82\xd0\xb0 \xd0\x9b\xd1\x83\xd0\xb6\xd0\xbd\xd0\xb8\xd0\xba\xd0\xb8) je moskovska \xc5\xa1portna dvorana, del \xc5\xa1portnega kompleksa Lu\xc5\xbeniki, zgrajena leta 1956 s kapaciteto za 13.700 gledalcev. V njej potekajo hokejske, gimnasti\xc4\x8dne, odbojkarske, ko\xc5\xa1arkarske, boksarske in druge tekme, prav tako pa tudi glasbeni koncerti. Leta 2002 je bila dvorana prenovljena in ima sedaj kapaciteto za 11.500 gledalcev. Najpogosteje v njej potekajo hokejske tekme, do leta 2000 je bila to doma\xc4\x8da dvorana hokejskega kluba Dinamo Moskva.'